**Îmi înflorise mâna**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi înflorise mâna de cireş

brăzdându-ți spatele cu crengi pline de-o sevă

ce-ți ridica pe vârfuri trupul de elevă

ce nu vrea-n fața clasei să dea greş

când cozile-i plesnesc din cap ca o Minervă.

Şopteai bolborosind nimic anume

ceva ce se pierdea uitat în aşternuturi

sorbindu-ți umezeala de pe spate, glezne, buturi,

prelins din vârful limbii până-n pori acelaşi nume

forțându-te de hamuri şi de muguri să te scuturi.

Scrâşneau în somn şi pernele din dinți

simțindu-ți muşcătura-nfometată

în timp ce te lăsai purtată

precum un nimb pe capul unor sfinți

spre zorii unei dimineți de noapte deflorată.